

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**OPĆINSKO VIJEĆE**

**KLASA:** 363-03/22-01/02

**URBROJ:** 2196-19-02-23-04

**Negoslavci,** 14.11.2023. godine

 Na temelju članka 98., stavka 1. Zakona o komunalnom gospodarstvu (“Narodne novine” br. 68/18., 110/18., 32/20.) i članka 19., točke 2. Statuta Općine Negoslavci (Službeni glasnik Općine Negoslavci 1/21) Općinsko vijeće Općine Negoslavci na svojoj redovnoj sjednici održanoj dana 14.11.2023. godine donosi

**ODLUKU**

**o vrijednosti boda za izračun komunalne naknade**

**Članak 1.**

Ovom Odlukom utvrđuje se Vrijednost boda (B) za izračun komunalne naknade za stambene i poslovne prostore na području Općine Negoslavci.

**Članak 2.**

Vrijednost boda iz članka 1. ove Odluke utvrđuje se na godišnjem nivou kako slijedi:

* stambeni prostor 0,32 € po m2 korisne stambene površine,
* poslovni prostor 0,96 € po m2,
* skladišni i proizvodno-uslužni prostor 0,48 € po m2,
* građevinsko zemljište koje služi u svrhu obavljanja poslovne djelatnosti 0,16 € po m2 .

Vrijednost boda utvrđena stavkom 1. ovoga članka primjenjuje se na obračun i naplatu komunalne naknade na mjesečnoj razini u iznosu od:

* 0,03 € po m2 korisne stambene površine,
* 0,08 € po m2 poslovnog prostora,
* 0,04 € po m2 skladišnog i proizvodno-uslužnog prostora,
* 0,01 € po m2 građevinskog zemljišta koje služi obavljanju poslovne djelatnosti.

**Članak 3.**

Stupanjem na snagu ove Odluke, prestaje važiti Odluka o vrijednosti boda za izračun komunalne naknade (Službeni glasnik Općine Negoslavci br. 3/22)

Ova Odluka objavit će se u Službenom glasniku Općine Negoslavci, a stupa na snagu 01.01.2024. godine.

**PREDSJEDNIK OPĆINSKOG VIJEĆA**

Miodrag Mišanović